Xitoy manbalarida Kanguy nomi mil. av.gi II asrdan ma'lum. Ungacha Sirdaryoning o'rta havzalarida, aynan Toshkent viloyatining janubiy- g'arbida kanki qabilalari yashaganligi haqida tarixiy manbalarda tegishli ma'lumotlar uchraydi. Mil. av.gi II asrda bu o'lkaga xunnlar kirib keldi. Bu mintaqa turli tillarda so'zlashuvchi qabilalarning qorishuv va o'z aro aloqa maydoniga aylandi. Kanguy mil. av.gi III asr o'rtalarida Yunon -Baqtriya davlatiga nisbatan oppozitsiyada turgan siyosiy- harbiy kuch sifatida Sirdaryoning o'rta havzasida tashkil topadi va dastlab yozma manbalarga ko'ra, yuechji va xunlarning ta'sirida bo'lgan. Mil. avv. II asrdan boshlab Kanguy jangavor turkiy etnik kuchlar hisobiga siyosiy va harbiy jihatdan kudratli davlatga aylanadi va Xitoyga nisbatan mustaqil siyosat yuritaboshlaydi. Bu haqda elchi Chjan Tsyan o'z xukmdoriga yuborgan hisobatida 'Kanguy o'ta mag'rur va qo'pol, elchilar qabulida buyuk Xitoy vakilini usundan keyin o'tqazib qo'ydi'deb yozadi. Mil. av.gi II asrdan boshlab, Kanguy tevarak-atrof qabilalari, jumladan Yantsayni (Alanlar) ham o'z ta'sir doirasiga oladi. Xitoy manbalariga ko'ra, Kanguy ko'chmanchilar boshqaruvidagi xokimlik bo'lib, uning tarkibiga kirgan Yantsay aholisi 'loydan qurilgan devorlar ichida yashaydi'. Kanguyni poytaxti Bityan kankilarning azaldan yashab kelgan makoni bo'lsada, Kanguy xukmdori bu shaharda doimo yashamagan, uning yozgi qarorgohi ham bo'lgan, deyiladi. Mutaxasis olimlar mana shu habarga asoslanib, 'Kanguy yarim ko'chmanchi, yarim o'troq xarakteridagi davlat va uning qarorgohi ham davlat xarakteridan kelib chiqib o'zgarib turgan', degan xulosaga keladilar. Agar Avesto Qang'xasi bilan xitoycha Kanguy atamalarini o'xshashligini hisobga olganda, Kanguyni qishki qarorgohi Bityan Toshkent viloyatining Sirdaryo yaqinida joylashgan qadimgi Kanka shahar harobasi bo'lib chiqadi. Kanguy davlatining asosi aynan mana shu joydan boshlangan. Demak, kanki qabilalarini uning asoschilaridan biri bo'lganligi ehtimoldan uzoq emas. Saklar etakchiligidagi antik davri Kanguy davlati qabilalarining ijtimoiy-iqtisodiy va etnomadaniy ittifoqi asosida milodiy eraning boshlarida (taxminan milodiy II-III asrlarda) ikki tilda so'zlashuvchi turkiygo'y qang'ar xalqi tashkil topadi Ammo, milodiy V asr o'rtalarida Qang' davlatining emirilishi bilan uning tarkibidagi elat va qabilalar tarqalib ketdi, yangi siyosiy uyushmalar va etnik birliklar vujudga keladi. Arxeologik tadqiqotlar taxliliga ko'ra, mil. av.gi II -milodiy V asrlarda Toshkent vohasida shahar madaniyati jadal rivojlanadi. Bu davrda vohada 13 punktda shahar hayotining gullashi kuzatiladi. Ularning tarkib topishi kavunchi madaniyatining rivojlanish bosqichlari bilan bog'lik bo'lib, etnomadaniyatda turkiy jilo kuchli edi. Bu davr shaharlari Toshkent vohasining janubiy - g'arbiy qismini egallagan edilar. Ularning eng yiriklari Qanka, Kavardan, Kulota, Kindiktepa, Qovunchitepa, Banokat va boshqalar bo'lib, ularda shahar hayoti nafaqat ilk o'rta asrlarda, balki rivojlangan o'rta asrlarda ham davom etadi. O'rta Osiyo ilk o'rta asrlar davri shaharlarining rivojlanishi masalasida fanda ikki xil fikr shakllangan. Birinchisi S.P.Tolstovga tegishli bo'lib, u ilk o'rta asr shaharlarida umumiy krizis holati kuzatiladi, dehqonzodalar qasrlari va xukmdorlar maxkamasini hisoga olmaganda, xunarmandchilik tarmoqlarining rivoji, shahar qurilishi va ularni obodonlashtirish ishlari bo'shashib ketadi, deydi. Ikkinchi qarash A.M.Belinitsskiyga tegishli bo'lib, u Samarqand va Merv kabi yirik shaharlardan tashqari, ko'pgina shaharlarning maydoni qisqaradi, ammo bu davrda shahar tipidagi aholi punktlari favqulodda ko'payadi, degan xulosaga keladi. Xo'sh, bu davrda Toshkent vohasida shaharlar hayoti bilan bog'lk nimalar yuz berdi? Avvalam bor, Toshkent vohasi eftaliylar davlati tarkibiga qo'shib olindi. Milodiy VI asrning 60 yillaridan Choch Turk hokonligi tarkibiga o'tdi. Bu vokealar dastlab Chochning janubiy - g'arbiy shaharlari iqtisodiy rivojlanishiga salbiy ta'sir etmay qolmas edi. Aynan shu vaqtda Iloq o'zining boy rangli metallurgiya sanoatini intensiv o'sishi hisobiga iqtisodiy salohiyati ko'tarilib, Chochdan ajralib chiqadi va ma'lum muddatgacha mustaqil rivojlanadi. VI asr oxirlaridan kuchaygan turk aslzodalarining o'z aro taxt uchun kurashlari davrida, Choch mustaqillikka intilib ko'rdi. Ammo, VII asr boshlaridan yana hokonlikka tobe bo'lib, Chochni G'arbiy turk hokonligining noibi -tuduni boshqaradigan bo'ldi. Xatto tobe viloyatlarni boshqarish va dan yig'ish masalalarini qattiq nazoratda tutish maqsadida hokonlikda ikkita kichik hokon lavozimi joriy etilib, ularning birini qarorgohi Choch atrofida bo'lib, u Movaraunnahrning Sug'd o'lkalarini boshqarar edi. VIII asr